Clair Fichardt, oudvlieënier van die Suid-Afrikaanse Lugdiens en ’n trustee van die Transnet Tweede Vastevoordeelfonds, sê hy was die enigste trustee wat teen die aanstelling van die Gupta-verwante maatskappy Regiments Capital as beleggingsadviseur van die fonds gestem het.
Maar Fichardt het in reaksie op die berig laat weet hy was juis die enigste trustee op die vergadering waar Regiments se aanstelling bespreek is wat teen die aanstelling gestem het. Hy sê hy het spesifiek vir Jaco Neale, ’n sekretaris by die pensioenfonds, gevra om dit so in die notule aan te dui.
Sedertdien het niks gekom van die parlement se aanbevelings nie, en het pensioentrekkers hulle tot regstappe gewend om ’n groepseis van meer as R80 miljard teen Transnet en die pensioenfondse in te stel. Dié saak is nou hangende terwyl gesoek word na ’n moontlike skikking.